Ολυμπιακός Σ.Φ.Π. (καλαθοσφαίριση γυναικών)

Το τμήμα καλαθοσφαίρισης γυναικών του Ολυμπιακού Πειραιώς αποτελεί νομικά ένα από τα ερασιτεχνικά τμήματα του συλλόγου και ιδρύθηκε με τη σύγχρονη μορφή του το 2015. Ωστόσο, ακμάζων τμήμα είχε επίσης λειτουργήσει για μία περίπου δεκαετία μεταπολεμικά κατόπιν πρωτοβουλίας των αθλητριών του γυναικείου τμήματος πετοσφαίρισης των «ερυθρόλευκων».

Συγκεκριμένα ιδρύθηκε το 1947, διακρίθηκε σε τοπικό επίπεδο τη δεκαετία του 1950 και εν τέλει υπέπεσε σε παρακμή στις αρχές της δεκαετίας του 1960.

Κατά διαστήματα η αναβίωση του τμήματος ερχόταν στο προσκήνιο, κάτι που στάθηκε τελικά δυνατό στις αρχές της δεκαετίας του 2010, αρχικά με την ίδρυση των ακαδημιών το 2013 και με τη σύνθεση αγωνιστικού τμήματος ενηλίκων το 2015. Προκειμένου να αγωνιστεί η ομάδα απευθείας σε κορυφαίο επίπεδο, ο σύλλογος του Πειραιά απορρόφησε την ομάδα που είχε κατακτήσει το Πρωτάθλημα Ελλάδος την προηγούμενη χρονιά, την Α.Ε. Σουρμένων-Ελληνικού, διατηρώντας τους προπονητές και αρκετές αθλήτριες αυτής ώστε να υπάρχει η ανάλογη αγωνιστική συνέχεια.«Ολυμπιακός και με τη… βούλα στο γυναικείο μπάσκετ!», άρθρο στον ιστότοπο του ΣΠΟΡ FM, 22 Ιουνίου 2015.«Ο Ολυμπιακός στην Α1 γυναικών. Συγχώνευση με το Ελληνικό» , άρθρο στον ιστότοπο Contra.gr, 22 Ιουνίου 2015.«Κοσμογονία στο γυναικείο μπάσκετ», άρθρο στον ιστότοπο της εφημερίδας «Τα Νέα», 26 Ιουνίου 2015.

Από την ημερομηνία επανεμφάνισης του συγκεκριμένου αθλητικού τμήματος και έπειτα, η ομάδα καλαθοσφαίρισης γυναικών του Ολυμπιακού δεν είχε ηττηθεί σε κανένα εγχώριο παιχνίδι (παγκόσμιο ρεκόρ με 137 συνεχόμενες νίκες, 118 στην Α1) Ο Ολυμπιακός έκανε παγκόσμιο ρεκόρ sport24.grΤο παγκόσμιο ρεκόρ του Ολυμπιακού το ζηλεύουν στις ΗΠΑ contra.gr, φιλικό ή επίσημο για 5 χρόνια, κατακτώντας 5 συνεχόμενα πρωταθλήματα αήττητος και 4 συνεχόμενα αήττητα νταμπλ (2016, 2017, 2018, 2019), ενώ η διοργάνωση του κυπέλλου του 2020 δεν ολοκληρώθηκε λόγω κορωνοϊού Ρεκόρ και ιστορία γραμμένη με ερυθρόλευκα γράμματα fosonline.gr. Το ρεκόρ αυτό έσπασε στις 25 Οκτωβρίου 2020, μετά την ήττα από τον Παναθηναϊκό με 61-62 στο Κλειστό της Λεωφόρου για το Πρωτάθλημα της περιόδου 2020-21 Οι «πράσινες» έβαλαν...φρένο στο ρεκόρ των 137 νικών! gazzetta.gr.

Έδρα του συλλόγου είναι το βοηθητικό γήπεδο του ΣΕΦ.

 Ιστορική αναδρομή 

 Ίδρυση 

Τον Ιούνιο του 1947, κάποιες εκ των αθλητριών του τμήματος γυναικείου βόλεϊ του Ολυμπιακού, οι οποίες παράλληλα έπαιζαν ερασιτεχνικά μπάσκετ στο τότε γήπεδο του συλλόγου, το «Μπάκαλα» (το οποίο βρισκόταν στην Καστέλα και κατασκευάστηκε το 1938 με προσωπική εργασία μελών του Ολυμπιακού), επηρεασμένες από το γενικότερο κλίμα ενθουσιασμού που επικρατούσε στην Ελλάδα σχετικά με το μπάσκετ, το οποίο άρχισαν να παρακολουθούν όλο και περισσότεροι άνθρωποι, ζήτησαν την άδεια από τον τότε πρόεδρο του Ολυμπιακού, τον Μιχάλη Μανούσκο προκειμένου να δημιουργήσουν ένα ερυθρόλευκο τμήμα καλαθοσφαίρισης γυναικών.

Ο Μιχάλης Μανούσκος είδε με ιδιαίτερα θετικό μάτι την προοπτική αυτή και κίνησε γρήγορα τις διαδικασίες προκειμένου να ιδρυθεί και επίσημα το τμήμα καλαθοσφαίρισης γυναικών του Ολυμπιακού. Το πρώτο ρόστερ στην ιστορία της ομάδας γυναικών αποτελούσαν οι: Μ. Νεράτζη, Ε. Νεράτζη, Λεωνιδάκη, Δεληγιάννη, Χασαπάκη και Ζαντέ. Όλες τους, αποτελούσαν παράλληλα και αθλήτριες του τμήματος γυναικείου βόλλεϋ του συλλόγου. Πρώτος προπονητής ήταν ο σπουδαίος Ούγγρος, Όττο Σίμιτσεκ.

 Οι πρώτες επιτυχίες 
Το πρώτο τουρνουά στο οποίο συμμετείχε η ομάδα καλαθοσφαίρισης γυναικών του Ολυμπιακού ήταν το "Κύπελλο Μαντέλλου", το οποίο διοργανώθηκε από την ισχυρότατη τότε ομάδα του Τρίτωνα. Ο Ολυμπιακός δεν κατάφερε να κατακτήσει το τουρνουά, κατάφερε όμως να πετύχει μια ιστορική νίκη έναντι του πανίσχυρου Τρίτωνα με σκορ 20-12, επίτευγμα ιδιαίτερα αξιόλογο για ένα νεοσυσταθέν τμήμα που είχε κλείσει μόλις λίγους μήνες ζωής. Στη συνέχεια, η ομάδα γυναικών του Ολυμπιακού ενισχύεται με αθλήτριες όπως η Ευστρατιάδου, η Ξανθοπούλου, η Βαρυμπόπη, η Βαρδουλάκη, η Λάμαρη και η Κανσίζ και ξεκινάει να λαμβάνει μέρος στο τοπικό πρωτάθλημα καλαθοσφαίρισης συλλόγων Πειραιώς.

Παρά την ανεπιτυχή προσπάθεια που κατέλαβαν οι αθλήτριες να κατακτήσουν το πρωτάθλημα Πειραιά του 1948, ο τότε πρόεδρος του Ολυμπιακού, Μιχάλης Μανούσκος, συνέχισε να ενισχύει την ομάδα με σημαντικές αθλήτριες, με αποτέλεσμα το 1948 το ρόστερ του Ολυμπιακού να αποτελείται από τις Μ. Νεράτζη, Ε. Νεράτζη, Δεληγιάννη, Ζαντέ, Βαρυμπόπη, Ευστρατιάδου, Ξανθοπούλου, Φυτιλά, Γερακάρη και Κούκα.

Από τις αρχές της δεκαετίας του '50, η ομάδα καλαθοσφαίρισης γυναικών του Ολυμπιακού έπαιξε πρωταγωνιστικό ρόλο στα Πρωταθλήματα Κέντρου κατακτώντας τρεις τίτλους το 1956, το 1958 και το 1959 υπό τις οδηγίες της μεγάλης δόξας του αντρικού τμήματος του Ολυμπιακού Γιάννη Σπανουδάκη, ο οποίος ανέλαβε το πόστο του προπονητή του συγκεκριμένου τμήματος αμέσως μετά το τέλος της θητείας του Ιωάννη Χατζηθεοδώρου στον πάγκο της ομάδας. Η έδρα της ομάδας βρισκόταν πλέον στο Πασαλιμάνι, στο ανοιχτό γήπεδο αθλοπαιδιών του Ολυμπιακού.«Ολυμπιακός στις γυναίκες; Μια παλιά ιστορία», άρθρο στον ιστότοπο SuperBasket.gr, 31 Μαΐου 2015.

Η κατάκτηση των τίτλων αυτών δεν αποτελούσε τυχαίο γεγονός. Ήδη από τα πρώτα χρόνια της δεκαετίας του '50, η γυναικεία ομάδα μπάσκετ του Ολυμπιακού είχε ενισχυθεί με σημαντικές Ελληνίδες αθλήτριες, όπως ήταν οι: Αναγνωστοπούλου Καίτη, Κουκά Φρόσω, Οικονόμου Στέλλα, Ματίνα και Μαρούσκα Σκυλακάκη, Κεχαγιά Τούλα, Μανούσου Λίτσα, Τσαγκαράκη Καίτη, Τσιρτσίκου Μαίρη, Βιδαλάκη Φώφη, Αναγνωστάκη Λούλα, Βάσσου Χαρίκλεια, Λουκία και Αιμιλία Σκριβάνου, Γιαννοπούλου Βάσω, Ρούλα και Στέλλα Βιδαλάκη, Διαμαντάκη Μαίρη, Παξινού Ξένη, Λουλουδάκη Καίτη και Παχουλή Μαίρη. Το γεγονός ότι ο αριθμός των αθλητριών ήταν ιδιαίτερα μεγάλος για το συγκεκριμένο άθλημα, ανάγκασε τον τότε προπονητή του Ολυμπιακού, Χάρη Ευαγγελινό να δημιουργήσει δύο τμήματα, έτσι ώστε το ένα να αποτελούν οι αθλήτριες της πρώτης ομάδας οι οποίες συμμετείχαν και στα πρωταθλήματα κέντρου και το δεύτερο να αποτελείται από τις αναπληρωματικές αθλήτριες που συμμετείχαν κυρίως σε φιλικά παιχνίδια του συλλόγου.

Απο τις σημαντικότερες μορφές του τμήματος καλαθοσφαίρισης γυναικών του συλλόγου ήταν η Λουκία Σκριβάνου. Η Σκριβάνου αποτελούσε γέννημα-θρέμμα του συλλόγου και αποτελούσε μία εκ των κορυφαίων αθλητριών καλαθοσφαίρισης της δεκαετίας του '50. Αποτέλεσε την πρώτη σκόρερ στον πρώτο αγώνα της Εθνικής Ελλάδας καλαθοσφαίρισης γυναικών, ενώ χαρακτηριστικό παράδειγμα της εκτελεστικής της δεινότητας αποτελεί ο αγώνας του Ολυμπιακού με τους Αμπελόκηπους στον οποίο κατάφερε να σημειώσει 48 πόντους. Εκτός από αθλήτρια καλαθοσφαίρισης, η Λουκία Σκριβάνου αποτελούσε επίσης αθλήτρια του τμήματος επιτραπέζιας αντισφαίρισης του Ολυμπιακού που έδωσε πολλούς τίτλους στο σύλλογο στις δεκαετίες του '50, του '60 και του '70. Εκτός των άλλων, ήταν και μία εκ των Πειραιωτών αθλητών (μεταξύ των οποίων ήταν και ο Τάκης Βεντίκος, σπρίντερ του Παγκρατίου τότε και μετέπειτα αθλητής και προπονητής του Ολυμπιακού) οι οποίοι βοήθησαν στην επανίδρυση του τμήματος στίβου του Ολυμπιακού το 1953.

Ο Ολυμπιακός Πειραιώς, μαζί με τον Α.Ο. Σπόρτιγκ και τον Α.Σ. Τρίτων, αποτελούσαν τις μεγάλες δυνάμεις της δεκαετίας 1950-60 καθώς μονοπωλούσαν τους τίτλους στα Πρωταθλήματα Κέντρου πριν καθιερωθεί επίσημα το Πανελλήνιο Πρωτάθλημα Καλαθοσφαίρισης γυναικών. Χαρακτηριστικό της δυναμικότητας των συλλόγων αυτών αποτελεί το γεγονός πως οι αθλήτριες τους αποτελούσαν τα βασικά στελέχη της νεοσύστατης τότε Ελληνικής Εθνικής ομάδας καλαθοσφαίρισης γυναικών.

 Η σταδιακή διάλυση 
Καθώς περνούσαν τα χρόνια, το άθλημα της καλαθοσφαίρισης γυναικών γνώρισε σε μεγάλο βαθμό τον μαρασμό και πολλές από τις ελληνικές ομάδες που τα προηγούμενα χρόνια συμμετείχαν στα διάφορα πρωταθλήματα καλαθοσφαίρισης, αποφάσισαν να προχωρήσουν στον τερματισμό της λειτουργίας των αντίστοιχων τμημάτων τους.

Ανάμεσα στις ομάδες αυτές ήταν και ο Ολυμπιακός Πειραιώς, αν και αρχικά έγιναν προσπάθειες τόσο από τον τότε πρόεδρο του ερυθρόλευκου συλλόγου Γεώργιο Ανδριανόπουλο, όσο και από τα υπόλοιπα μέλη του τότε διοικητικού συμβουλίου της Πειραϊκής ομάδας.

Το Ελληνικό Πρωτάθλημα καλαθοσφαίρισης γυναικών έκανε πρεμιέρα στον ελλαδικό χώρο κατά την αγωνιστική περίοδο 1967-68, με τη γυναικεία ομάδα καλαθοσφαίρισης του Ολυμπιακού όμως να μην υφίσταται πλέον. Για αρκετές δεκαετίες, το συγκεκριμένο τμήμα παρέμεινε ανενεργό χωρίς να γίνει κάποια αξιόλογη προσπάθεια επαναλειτουργίας του.

 Πρόσωπα 
+Διακεκριμένες καλαθοσφαιρίστριεςΕθν.Ονοματεπώνυμο  Καίτη Αναγνωστοπούλου  Λούλα Αναγνωστάκη   Βαρδουλάκη  Βαρυμπόπη  Χαρίκλεια Βάσσου   Ρούλα Βιδαλάκη   Στέλλα Βιδαλάκη   Φώφη Βιδαλάκη  Γερακάρη  Βάσω Γιαννοπούλου   Δεληγιάννη  Μαίρη Διαμαντάκη   Ευστρατιάδου  Ζαντέ  Κανσίζ  Τούλα Κεχαγιά  Φρόσω Κουκά  ΛάμαρηΕθνΟνοματεπώνυμο  Λεωνιδάκη  Καίτη Λουλουδάκη   Λίτσα Μανούσου   Ε. Νεράτζη   Μ. Νεράτζη  Ξανθοπούλου  Στέλλα Οικονόμου  Ξένη Παξινού   Μαίρη Παχουλή  Αιμιλία Σκριβάνου  Λουκία Σκριβάνου  Μαρούσκα Σκυλακάκη  Ματίνα Σκυλακάκη   Καίτη Τσαγκαράκη   Μαίρη Τσιρτσίκου  Φυτιλά  Χασαπάκη 
<div style="clear: both">

+ΠροπονητέςΕθνΟνοματεπώνυμοΘητεία  Όττο Σίμιτσεκ  (~1947)  Γιάννης Χατζηθεοδώρου    Γιάννης Σπανουδάκης  (~1959)  Χάρης Ευαγγελινός  
<div style="clear: both">

 Επαναλειτουργία & Ιστορική αναδρομή σύγχρονου τμήματος 

 Ίδρυση 
Η αναβίωση του γυναικείου τμήματος καλαθοσφαίρισης του Ολυμπιακού Πειραιώς είχε απασχολήσει σε διάφορες περιστάσεις τις δημοσιογραφικές πηγές, χωρίς ωστόσο να προκύψει για χρόνια κάποια σοβαρή προοπτική. Συντονισμένη προσπάθεια έγινε το 2010 μέσω του Ερασιτέχνη Ολυμπιακού, ο οποίος βρισκόταν υπό την προεδρία του Λεωνίδα Θεοδωρακάκη, οπότε και έγιναν επαφές με μια καινούρια ομάδα στον χώρο, η οποία διέθετε αξιόπιστο χρηματοδότη, οικονομική επιφάνεια και μεγάλη προοπτική. Όμως, τελικά οι συνομιλίες δεν καρποφόρησαν με αποτέλεσμα το τμήμα να συνεχίσει να παραμένει ανενεργό.

Ωστόσο η ενεργητικότητα και η προσπάθεια που συνέχισε να υπάρχει οδήγησε στην ίδρυση ακαδημίας το 2013 και εν τέλει στη δημιουργία νέου αγωνιστικού τμήματος ενηλίκων γυναικών το 2015 (το οποίο βάσει κανονισμών διαθέτει νομικό χαρακτήρα ερασιτεχνικού σωματείου). Η απόφαση ανακοινώθηκε κατόπιν έκτακτης Γενικής Συνέλευσης του Ερασιτέχνη που έλαβε χώρα στις 22 Ιουνίου του 2015. Προκειμένου να αγωνιστεί απευθείας σε κορυφαίο επίπεδο απορροφήθηκε η ομάδα που είχε κατακτήσει τόσο το Πρωτάθλημα όσο και το Κύπελλο Ελλάδος τα δύο προηγούμενα χρόνια, η Α.Ε. Σουρμένων-Ελληνικού. Ο βασικός χρηματοδότης της, επιχειρηματίας Γιώργος Λεριώτης, αναζητούσε οικονομικό σύμμαχο και το πολύ ισχυρό brand name του Ολυμπιακού ήταν ιδανική περίπτωση. Στη νέα ομάδα παρέμειναν ο Λεριώτης, ο Μιχάλης Σκουλιδάς, η προπονητική ομάδα, αλλά και βασικές αθλήτριες της Ένωσης, με μόνη διαφορά πως πλέον αυτή θα αγωνιζόταν ως Ολυμπιακός Σ.Φ. Πειραιώς και με χρώματα το κόκκινο και το λευκό.

Για έδρα της ομάδας επικρατέστερες επιλογές ήταν το Κλειστό Γυμναστήριο Κορυδαλλού «Θεόδωρος Πούτος» και το Κλειστό Γυμναστήριο Γλυφάδας «Μάκης Λιούγκας». Τελικά επικράτησε η δεύτερη.«Η παρουσίαση της γυναικείας ομάδας μπάσκετ του Ολυμπιακού» , άρθρο στον ιστότοπο Sport24.gr, 27 Ιουλίου 2015.

Η ανασύσταση της ομάδας έγινε δεκτή από τους ανθρώπους του χώρου, φίλους της ομάδας και μη, με υψηλές προσδοκίες αναφορικά με την αναθέρμανση του γενικού ενδιαφέροντος για την ελληνική γυναικεία καλαθοσφαίριση, η οποία σε συνδυασμό με την Οικονομική Κρίση, περνούσε περίοδο παρακμής: οι περισσότερες νεαρές αθλήτριες στρέφονταν στην πετοσφαίριση, η δημοσιογραφική κάλυψη του αθλήματος περιοριζόταν στους ειδικευμένους ιστοτόπους, η κορυφαία κατηγορία φιλοξενούσε μόλις 10 ομάδες, η Ομοσπονδία πειραματιζόταν με το μορφότυπο διεξαγωγής του Πρωταθλήματος, οι σύλλογοι είχαν δικαίωμα χρήσης μίας και μοναδικής ξένης αθλήτριας και καμία ομάδα δεν συμμετείχε μετά το 2012 σε διοργανώσεις εκτός ελληνικών συνόρων.

 Αγωνιστική περίοδος 2015-16 
Ο πρώτος επίσημος αγώνας της νέας ομάδας του Ολυμπιακού έλαβε χώρα στις 4 Οκτωβρίου 2015 στα πλαίσια της «Φάσης των 16» του Κυπέλλου Ελλάδος. Αντίπαλος ήταν ο ιστορικός Σπόρτιγκ Αθηνών, τον οποίο και νίκησε στο Κλειστό των Πατησίων με σκορ 54-91.«Σπόρτιγκ - Ολυμπιακός 54-91», άρθρο στον ιστότοπο Sdna.gr, 4 Οκτωβρίου 2015.«Iστορική νίκη-πρόκριση για Ολυμπιακό», άρθρο στον ιστότοπο Gazzetta.gr, 4 Οκτωβρίου 2015.

Την αγωνιστική περίοδο 2015-16, οπότε και ο Ολυμπιακός πραγματοποίησε την πρώτη του εμφάνιση στο Πρωτάθλημα της Α1 Εθνικής Κατηγορίας, δέκα σύλλογοι διεκδίκησαν τον τίτλο του Πρωταθλητή Ελλάδος. Ο πρώτος αγώνας της ομάδας έλαβε χώρα στις 11 Οκτωβρίου 2015, στον οποίο και νίκησε εκτός έδρας τη Νίκη Λευκάδας με σκορ 55-74.«Νίκη Λευκάδας - Ολυμπιακός 55-74», άρθρο στον ιστότοπο Sdna.gr, 11 Οκτωβρίου 2015.«Με το δεξί ο... νέος Ολυμπιακός», άρθρο στον ιστότοπο του ΣΠΟΡ FM, 11 Οκτωβρίου 2015. Ιδιαίτερο ενδιαφέρον συγκέντρωσε και η πρώτη αναμέτρηση των «ερυθρολεύκων» με τον «αιώνιο αντίπαλο» Παναθηναϊκό η οποία διεξήχθη στις 24 Οκτωβρίου. Ο αγώνας έληξε με σκορ 61-66 υπέρ του Ολυμπιακού.«Παναθηναϊκός - Ολυμπιακός 61-66», άρθρο στον ιστότοπο Gazzetta.gr, 24 Οκτωβρίου 2015.«Παναθηναϊκός-Ολυμπιακός 61-66» , άρθρο στον ιστότοπο Contra.gr, 24 Οκτωβρίου 2015. Η Κανονική Περίοδος ολοκληρώθηκε στα μέσα Μαρτίου με το βαθμολογικό πίνακα να δείχνει το σύλλογο του Πειραιά πρωτοπόρο και αήττητο με απολογισμό 18 νίκες σε ισάριθμους αγώνες.«Πρόγραμμα και Βαθμολογία Πρωταθλήματος Α1 Εθνικής Κατηγορίας Γυναικών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η αθλήτρια της ομάδας Λικέντρα Τζόνσον, με προϋπηρεσία στην ομάδα του Ελληνικού, ολοκλήρωσε την κανονική περίοδο ως 3η παραγωγικότερη σκόρερ του Πρωταθλήματος (290 πόντοι σε 18 αγώνες, 16,11 κατά μ.ό.),«Points: Women's Championship Division A1 2015-2016», πληροφορίες στον ιστότοπο (Galanis)SportsData.gr. αλλά και ως κορυφαία στη στατιστική κατηγορία των ριμπάουντ (188 σε 18 αγώνες, 10,44 κατά μ.ό.) «Rebounds: Women's Championship Division A1 2015-2016», πληροφορίες στον ιστότοπο (Galanis)SportsData.gr. και των κλεψιμάτων (46 σε 18 αγώνες, 2,55 κατά μ.ό.).«Steals: Women's Championship Division A1 2015-2016», πληροφορίες στον ιστότοπο (Galanis)SportsData.gr. Στα κλεψίματα τη δεύτερη θέση κατέλαβε επίσης παίκτρια του Ολυμπιακού, η Τάνια Χαλιβέρα (44 σε 18 αγώνες, 2,44 κατά μ.ό.). Τέλος, η Όλγα Χατζηνικολάου μοίρασε τις περισσότερες ασίστ στο Πρωτάθλημα (112 σε 18 αγώνες, 6,22 κατά μ.ό.).«Assists: Women's Championship Division A1 2015-2016», πληροφορίες στον ιστότοπο (Galanis)SportsData.gr. Στο σκοράρισμα διακρίθηκε επίσης η Αμερικανίδα Χέιλι Κριστόφερσον (226 πόντοι σε 18 αγώνες, 12,56 κατά μ.ό.).«Olympiacos CFP: Total Stats Regular Season 2015-2016», πληροφορίες στον ιστότοπο (Galanis)SportsData.gr.

Ακολούθησε διαδικασία Play-offs στην οποία ο Ολυμπιακός διασταυρώθηκε με τον 8ο της Κανονικής Περιόδου, Κρόνο Αγίου Δημητρίου. Ο σύλλογος του Πειραιά, έχοντας ήδη μεταφέρει δύο νίκες από την Κανονική Περίοδο (67-45 εντός έδρας και 60-82 εκτός έδρας), χρειαζόταν μία ακόμη σε τρεις το πολύ αγώνες για να περάσει στο επόμενο στάδιο. Την πέτυχε με εμφατική διαφορά (100-61) άμεσα.«Α1 Γυναικών: Καθάρισε με 3-0 τον Κρόνο ο Ολυμπιακός», άρθρο στον ιστότοπο BasketBlog.gr, 29 Μαρτίου 2016.«Τρένο στα ημιτελικά ο Ολυμπιακός», άρθρο στον ιστότοπο BasketNews.gr, 28 Μαρτίου 2016. Στη συνέχεια, στο δρόμο του Ολυμπιακού βρέθηκε ο Αθηναϊκός απέναντι στον οποίο είχε αναλόγως το προβάδισμα (54-69 εκτός έδρας και 70-46 εντός έδρας νίκες). Μια επιπλέον νίκη στη Γλυφάδα με σκορ 97-61 έστειλε τις Πειραιώτισσες στη σειρά των Μεγάλων Τελικών.«"Σκούπισε" τον Αθηναϊκό και πήγε τελικό ο Ολυμπιακός», άρθρο στον ιστότοπο Filathlos.gr, 10 Απριλίου 2016.«Νίκησε και προκρίθηκε ο Ολυμπιακός», άρθρο στον ιστότοπο Gazzetta.gr, 10 Απριλίου 2016. Ο τίτλος του Πρωταθλητή Ελλάδος, τον οποίο διεκδίκησε επίσης ο Παναθηναϊκός, κρίθηκε στις τέσσερις νίκες, με τον Ολυμπιακό να μεταφέρει ήδη δύο από την Κανονική Περίοδο (61-66 στον «Τάφο του Ινδού» και 82-59 στη Γλυφάδα). Οι δύο ομάδες αναμετρήθηκαν αρχικά στην έδρα του Ολυμπιακού, όπου ο τελευταίος έκανε το πρώτο του βήμα για την κατάκτηση του πρώτου Πρωταθλήματος της σύγχρονης ιστορίας του, παίρνοντας τη νίκη με σκορ 74-37.«Ολυμπιακός - Παναθηναϊκός 74-37», άρθρο στον ιστότοπο Sdna.gr, 20 Απριλίου 2016.«Ολυμπιακός - Παναθηναϊκός 74-37» , άρθρο στον ιστότοπο Contra.gr, 20 Απριλίου 2016. Στη Λεωφόρο ο Παναθηναϊκός απέτυχε να ανακτήσει λίγο από το χαμένο έδαφος αφήνοντας τις «ερυθρόλευκες» να κατακτήσουν τον τίτλο του Πρωταθλητή για το 2015-16 με τελικό σκορ 38-50. Λόγω επεισοδίων σημειώθηκε διακοπή 45 λεπτών, ενώ ο αγώνας ολοκληρώθηκε με άδειες κερκίδες και χωρίς να γίνει επιτόπου η απονομή.«Παναθηναϊκός - Ολυμπιακός 38-50», άρθρο στον ιστότοπο Gazzetta.gr, 24 Απριλίου 2016.«Ο Ολυμπιακός κέρδισε και στην έδρα του Παναθηναϊκού και κατέκτησε το τίτλο στην Α1 μπάσκετ γυναικών», άρθρο στον ιστότοπο CNN Greece, 24 Απριλίου 2016.«Μπάσκετ γυναικών: Ο ΟΣΦΠ κατέκτησε το πρώτο πρωτάθλημα της ιστορίας του» , άρθρο στον ιστότοπο του ΣΚΑΪ, 24 Απριλίου 2016.

Στη «Φάση των 8» του Κυπέλλου Ελλάδος, λίγο πριν τα Χριστούγεννα, οι αθλήτριες των Πειραιωτών απέκλεισαν τον Πρωτέα Βούλας με σκορ 89-47 στην έδρα τους.«Στο Final Four του Κυπέλλου οι "αιώνιοι"» , άρθρο στον ιστότοπο Sport24.gr, 20 Δεκεμβρίου 2015.«Στο Final 4 ο Ολυμπιακός», άρθρο στον ιστότοπο του ΣΠΟΡ FM, 20 Δεκεμβρίου 2015. Το Final-4 της χρονιάς φιλοξενήθηκε εν μέσω θερμών επεισοδίων στη Λευκάδα στις 18 και 20 Μαρτίου 2016.«Επεισόδια οπαδών Παναθηναϊκού και Ολυμπιακού στη Λευκάδα», άρθρο στον ιστότοπο του ΑΝΤ1, 20 Μαρτίου 2016.«Έξι συλλήψεις και έξι ταυτοποιήσεις για τα επεισόδια στη Λευκάδα», άρθρο στον ιστότοπο In.gr, 21 Μαρτίου 2016. Στον Ημιτελικό ο Ολυμπιακός ξεπέρασε το εμπόδιο του Π.Α.Ο.Κ. με σκορ 85-48.«Ολυμπιακός - ΠΑΟΚ 85 - 48», άρθρο στον ιστότοπο Sdna.gr, 18 Μαρτίου 2016.«Ολυμπιακός - ΠΑΟΚ 85-48», άρθρο στον ιστότοπο Gazzetta.gr, 18 Μαρτίου 2016. Στο Μεγάλο Τελικό αντιμετώπισε σε έναν ακόμη σημαντικό αγώνα τον Παναθηναϊκό τον οποίο και νίκησε δύσκολα με σκορ 60-63. Δεδομένου ότι πολλές αθλήτριες του Ολυμπιακού είχαν πανηγυρίσει την κατάκτηση δύο νταμπλ με την ομάδα του Ελληνικού τα προηγούμενα χρόνια, για αυτές ήταν η τρίτη συνεχόμενη διπλή στέψη. Μεταξύ τους ήταν και η MVP της διοργάνωσης, Λικέντρα Τζόνσον (15 πόντοι, 12 ριμπάουντ).«Παναθηναϊκός - Ολυμπιακός 60-63» , άρθρο στον ιστότοπο Contra.gr, 20 Μαρτίου 2016.«Μπάσκετ Γυναικών: Το πρώτο Κύπελλο για τον ΟΣΦΠ, 63-60 τον ΠΑΟ!» , άρθρο στον ιστότοπο του ΣΚΑΪ, 20 Μαρτίου 2016.«Κυπελλούχος μπάσκετ στις γυναίκες ο Ολυμπιακός», άρθρο στον ιστότοπο του CNN Greece, 20 Μαρτίου 2016.

Την περίοδο αυτή η ομάδα του Ολυμπιακού δεν συμμετείχε σε κάποια διοργάνωση της FIBA Europe. Προπονήτρια της ομάδας ήταν η Ελένη Καπογιάννη με άμεσους συνεργάτες το Γιώργο Παντελάκη, τη Σταυρούλα Πρασσά και τη γυμνάστρια Κλαίρη Μαρτινοπούλου.

 Αγωνιστική περίοδος 2016-17 
Για το Πρωτάθλημα της περιόδου 2016-17 η Ομοσπονδία Καλαθοσφαίρισης έλαβε την απόφαση οι συμμετέχουσες ομάδες να αυξηθούν σε 12 στο σύνολο. Ο Ολυμπιακός συνέχισε να εργάζεται με το ίδιο σύνολο προπονητών,«Συνεχίζει στον Ολυμπιακό η Καπογιάννη» , άρθρο στον ιστότοπο Contra.gr, 13 Μαΐου 2016. πετυχαίνοντας να διακριθεί για δεύτερη συνεχόμενη χρονιά. Η λήξη της Κανονικής Περιόδου στα μέσα Απριλίου βρήκε το σύλλογο να διατηρεί το αήττητο σερί του, έχοντας πετύχει 22 νίκες σε ισάριθμους αγώνες. Αυτονόητα βρισκόταν και στην κορυφή του βαθμολογικού πίνακα, έχοντας εξασφαλίσει το πλεονέκτημα έδρας εν όψει των Play-offs.«Βαθμολογία και Πρόγραμμα Πρωταθλήματος Α1 Εθνικής Κατηγορίας Γυναικών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κορυφαία σκόρερ της ομάδας για την Κανονική Περίοδο αναδείχθηκε η Αμερικανίδα Λινέτα Κάιζερ (321 πόντοι σε 21 αγώνες, 15,29 κατά μ.ό.). Διακρίθηκαν επίσης η Ελληνίδα Ζωή Δημητράκου (195 πόντοι σε 15 αγώνες, 13,00 κατά μ.ό.), η Αμερικανίδα Λικέντρα Τζόνσον (248 πόντοι σε 21 αγώνες, 11,81 κατά μ.ό.), η Ελληνίδα Στέλλα Καλτσίδου (228 πόντοι σε 20 αγώνες, 11,40 κατά μ.ό.) και η Ελληνίδα Εβίνα Μάλτση (159 πόντοι σε 15 αγώνες, 10,60 κατά μ.ό.).«Olympiacos CFP: Total Stats Regular Season 2016-2017» , πληροφορίες στον ιστότοπο (Galanis)SportsData.gr. Με τη σειρά της η Όλγα Χατζηνικολάου μοίρασε για δεύτερη συνεχόμενη χρονιά τις περισσότερες ασίστ στο Πρωτάθλημα (157 σε 22 αγώνες, 7,13 κατά μ.ό.),«Assists: Women's Championship Division A1 2016-2017» , πληροφορίες στον ιστότοπο (Galanis)SportsData.gr. ενώ βρέθηκε δεύτερη στο στατιστικό πίνακα των κλεψιμάτων (57 σε 22 αγώνες, 2,59 κατά μ.ό.).«Steals: Women's Championship Division A1 2016-2017», πληροφορίες στον ιστότοπο (Galanis)SportsData.gr.

Την περίοδο αυτή η διαδικασία των Play-offs αφορούσε μόλις τις 4 πρωτοπόρους της Κανονικής Περιόδου, ενώ τα προηγούμενα χρόνια δοκιμάστηκαν ανεπιτυχώς πιο φιλόδοξες σε μέγεθος εναλλακτικές. Ο Ολυμπιακός συνέθεσε ζευγάρι με την 4η στην κατάταξη Δάφνη Αγίου Δημητρίου. Μετέφερε δύο νίκες (57-78 στο εκτός έδρας παιχνίδι, 87-53 στο εντός έδρας)  και πέτυχε άμεσα την τρίτη που έδινε το εισιτήριο για τη σειρά των Μεγάλων Τελικών με το επιβλητικό σκορ 102-50.«Ολυμπιακός - Δάφνη Αγίου Δημητρίου 102-50», άρθρο στον ιστότοπο Sdna.gr, 19 Απριλίου 2017.«Mπάσκετ: Διά... περιπάτου στους τελικούς τα κορίτσια του Ολυμπιακού», άρθρο στον ιστότοπο Zougla.gr, 19 Απριλίου 2017. Αντίπαλος του Ολυμπιακού στην τελική ευθεία ήταν τη χρονιά αυτή ο Αθηναϊκός, 2ος στην κατάταξη της Κανονικής Περιόδου. Οι «ερυθρόλευκες» προηγούνταν ήδη με δύο νίκες (59-79 στην Εργάνη, 86-58 στη Γλυφάδα). Στον πρώτο αγώνα της σειράς νίκησαν με σκορ 67-54 εντός έδρας,«Αγγίζει το νταμπλ ο Ολυμπιακός», άρθρο στον ιστότοπο Basketa.gr, 26 Απριλίου 2017.«Μπάσκετ: Άλλο ένα βήμα για τον τίτλο ο Ολυμπιακός», άρθρο στον ιστότοπο της εφημερίδας «Ναυτεμπορική», 26 Απριλίου 2017. ενώ η κατάκτηση του Πρωταθλήματος για τη χρονιά 2016-17 σφραγίστηκε στην Εργάνη με σκορ 58-69.«Πρωταθλήτριες οι «ερυθρόλευκες»», άρθρο στον ιστότοπο NovaSports.gr, 29 Απριλίου 2017.«Δεύτερο σερί νταμπλ για Ολυμπιακό» , άρθρο στον ιστότοπο Sport24.gr, 29 Απριλίου 2017.«Back to back νταμπλ για τον Ολυμπιακό με… σκούπα!», άρθρο στον ιστότοπο του ΣΠΟΡ FM, 29 Απριλίου 2017.

Όπως και την προηγούμενη χρονιά, οι Πειραιώτισσες συμμετείχαν στο θεσμό του Κυπέλλου Ελλάδος ξεκινώντας την πορεία τους από τη «Φάση των 16». Κληρώθηκαν να αγωνιστούν εκτός έδρας απέναντι στην ομάδα του Φάρου Κερατσινίου, τον οποίο και συνέντριψαν με σκορ 48-117.«O Ολυμπιακός διέλυσε τον Φάρο με 69 πόντους διαφορά» , άρθρο στον ιστότοπο Sport24.gr, 9 Οκτωβρίου 2016.«Με σούπερ θέαμα συμπληρώθηκε η οκτάδα του Κυπέλλου Γυναικών», άρθρο στον ιστότοπο AgapoToBasket.gr, 9 Οκτωβρίου 2016. Στη «Φάση των 8» διασταυρώθηκαν με τον Αθηναϊκό στη Γλυφάδα, όπου και πήραν άλλη μια νίκη με σκορ 73-51.«Ολυμπιακός - Αθηναϊκός 73-51», άρθρο στον ιστότοπο Sdna.gr, 17 Δεκεμβρίου 2016.«Εκτός Final-4 ο Παναθηναϊκός, πρόκριση για Ολυμπιακό», άρθρο στον ιστότοπο Gazzetta.gr, 17 Δεκεμβρίου 2016. Το Final-4 της χρονιάς διεξήχθη στις 24 και 26 Μαρτίου 2017, με τον Ολυμπιακό να βρίσκεται στη θέση του άτυπου οικοδεσπότη, εφόσον οι αγώνες φιλοξενήθηκαν στο Κλειστό «Μάκης Λιούγκας». Στους Ημιτελικούς ο Ολυμπιακός ξεπέρασε το εμπόδιο του Πρωτέα Βούλας, νικώντας με άνετη διαφορά 56-85.«Mε άνεση ο Ολυμπιακός νίκησε τον Πρωτέα Βούλας στον ημιτελικό του Κυπέλλου», άρθρο στον ιστότοπο της εφημερίδας «Το Βήμα», 24 Μαρτίου 2017.«Στον τελικό ο Ολυμπιακός», άρθρο στον ιστότοπο OnSports.gr, 24 Μαρτίου 2017. Στο Μεγάλο Τελικό υπερασπίστηκε επιτυχώς τον τίτλο του Κυπελλούχου (και ουσιαστικά νταμπλούχου) υποχρεώνοντας σε ήττα τον Πανιώνιο με σκορ 68-103. Ως MVP της διοργάνωσης ψηφίστηκε η Κάιζερ.«18ο Final-4: Πανιώνιος-Ολυμπιακός 68-103» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 26 Μαρτίου 2017.«Θρυλικά κορίτσια!», άρθρο στον ιστότοπο του ΣΠΟΡ FM, 26 Μαρτίου 2017. Και από αυτό το Final-4 δεν έλειψαν οι εξωαγωνιστικές εντάσεις.«Κυπελλούχος γυναικών στο μπάσκετ ο Ολυμπιακός, 103-68 τον Πανιώνιο – Έγιναν σοβαρά επεισόδια», άρθρο στον ιστότοπο της εφημερίδας «Ελεύθερος Τύπος», 26 Μαρτίου 2017.«Πανιώνιος – Ολυμπιακός: Επεισόδια στη Γλυφάδα», άρθρο στον ιστότοπο NewsIT, 26 Μαρτίου 2017.

Την περίοδο αυτή η διοίκηση του Ολυμπιακού αποφάσισε να αξιοποιήσει το δικαίωμα συμμετοχής του σε διοργάνωση της FIBA Europe και ειδικότερα στη δεύτερη τη τάξει στην ιεραρχία, το EuroCup. Ήταν η πρώτη ελληνική ομάδα που έκανε το οικονομικό άνοιγμα της εξόδου εντός συνόρων μετά την περίοδο 2011-12. Η ομάδα δεν χρειάστηκε να αγωνιστεί στην Προκριματική Φάση και εντάχθηκε απευθείας στη «Φάση των Ομίλων» (8 στον αριθμό με 4 ομάδες έκαστος). Κληρώθηκε μαζί με την ομάδα του Πανεπιστημίου Εγγύς Ανατολής (Βόρεια Κύπρος, 53-55 ήττα εντός,«Ολυμπιακός - Γιακίν Ντόγκου 53-55», άρθρο στον ιστότοπο Gazzetta.gr, 27 Οκτωβρίου 2016.«Ήττα του Ολυμπιακού στην πρεμιέρα του EuroCup», άρθρο στον ιστότοπο In.gr, 27 Οκτωβρίου 2016. 83-63 ήττα εκτός «Γιακίν Ντογκού - Ολυμπιακός 83-63», άρθρο στον ιστότοπο Gazzetta.gr, 1 Δεκεμβρίου 2016.«Κατάρρευση και ήττα για τον Ολυμπιακό στην Τουρκία», άρθρο στον ιστότοπο του ΣΠΟΡ FM, 1 Δεκεμβρίου 2016.), την Γκουντ Έιντζελς Κόζιτσε (Σλοβακία, 85-78 νίκη εντός,«Eurocup Γυναικών: Ολυμπιακός-Κόζιτσε 85-78» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 9 Νοεμβρίου 2016.«Με ψυχή στην παράταση ο Ολυμπιακός!» , άρθρο στον ιστότοπο BasketNet.gr, 9 Νοεμβρίου 2016. 72-59 ήττα εκτός «Eurocup: Κόζιτσε – Ολυμπιακός 72-59» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 15 Δεκεμβρίου 2016.«Αποκλείστηκε ο Ολυμπιακός, αλλά κέρδισε εμπειρίες», άρθρο στον ιστότοπο BasketNews.gr, 15 Δεκεμβρίου 2016.) και την Αλούινβεντ Μίσκολτς (Ουγγαρία, 60-61 νίκη εκτός,«Μίσκολτς - Ολυμπιακός 60-61», άρθρο στον ιστότοπο Sdna.gr, 3 Νοεμβρίου 2016.«Ολυμπιακός: Πρώτη ευρωπαϊκή νίκη για τις γυναίκες», άρθρο στον ιστότοπο Zougla.gr, 4 Νοεμβρίου 2016. 93-58 νίκη εντός ««Πάρτι» του Ολυμπιακού στη Γλυφάδα!», άρθρο στον ιστότοπο του ΣΠΟΡ FM, 8 Δεκεμβρίου 2016.«Έκαναν το... χρέος τους», άρθρο στον ιστότοπο A-sports.gr, 8 Δεκεμβρίου 2016.). Το πρώτο ιστορικά ευρωπαϊκό παιχνίδι της ομάδας έλαβε χώρα στη Γλυφάδα στις 27 Οκτωβρίου 2016 όπου και ηττήθηκε με σκορ 53-55 από τη βορειοκυπριακή ομάδα. Στην τελική κατάταξη ο σύλλογος του Πειραιά κατέλαβε την 3η θέση με αποτέλεσμα να ολοκληρωθεί η πορεία του στη Φάση αυτή στα μέσα Δεκεμβρίου. Κορυφαία σκόρερ για τον Ολυμπιακό στη διοργάνωση αναδείχθηκε η Κάιζερ (90 πόντοι σε 6 αγώνες, 15,00 κατά μ.ό.), με τη Μάλτση να ακολουθεί από κοντά (86 πόντοι σε 6 αγώνες, 14,30 κατά μ.ό.).«EuroCup Women 2016-2017: Olympiacos», πληροφορίες στην επίσημη ιστοσελίδα της διοργάνωσης. 

 Αγωνιστική περίοδος 2017-18 
Την επόμενη αγωνιστική περίοδο, 2017-18, ο Ολυμπιακός επέστρεψε στα γήπεδα της Α1 Εθνικής. Τον Απρίλιο του 2017 ανακοινώθηκε η πρόσληψη του μέχρι τότε συμβούλου των εθνικών ομάδων, Κώστα Μίσσα, σε ρόλο τεχνικού διευθυντή.«Στον Ολυμπιακό ο Μίσσας» , άρθρο στον ιστότοπο Sport24.gr, 15 Μαΐου 2017. Ο τελευταίος αντικατέστησε στις αρχές Δεκεμβρίου την Ελένη Καπογιάννη στο πόστο του πρώτου προπονητή, διατηρώντας ως συνεργάτη τον Παντελάκη.«Μίσσας αντί Καπογιάννη στον Ολυμπιακό» , άρθρο στον ιστότοπο Sport24.gr, 10 Δεκεμβρίου 2017.«Η Καπογιάννη είχε φύγει εδώ και μήνες, ο Μίσσας ήταν έτοιμος από καιρό...» , άρθρο στον ιστότοπο Contra.gr, 10 Δεκεμβρίου 2017. Την ίδια εβδομάδα ανακοινώθηκε η ανάληψη του ρόλου του γενικού διευθυντή της ομάδας από τον πρώην καλαθοσφαιριστή, Παναγιώτη Φασούλα.«General Manager στην γυναικεία ομάδα μπάσκετ του Ολυμπιακού ο Φασούλας», άρθρο στον ιστότοπο Sdna.gr, 8 Δεκεμβρίου 2017.

Τόσο το Πρωτάθλημα, όσο και τα Play-offs διοργανώθηκαν με το μορφότυπο της προηγούμενης χρονιάς. Το τέλος της Κανονικής Περιόδου βρήκε την ομάδα του Πειραιά για τρίτη συνεχόμενη χρονιά στην κορυφή της βαθμολογικής κατάταξης, με απολογισμό 22 νίκες σε ισάριθμους αγώνες. Κατά συνέπεια εξασφάλισε και το απόλυτο πλεονέκτημα έδρας στην επόμενη φάση.«Βαθμολογία και Πρόγραμμα Πρωταθλήματος Α1 Εθνικής Κατηγορίας Γυναικών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Παραγωγικότερη ποσοτικά σκόρερ για την ομάδα αναδείχθηκε στην Κανονική Περίοδο η Ελληνίδα Στέλλα Καλτσίδου (256 πόντοι σε 21 αγώνες, 12,19 κατά μ.ό.), ενώ σχεδόν ταυτόσημη επίδοση είχε η Αμερικανίδα Βικτόρια Μακόλεϊ (255 πόντοι σε 21 αγώνες, 12,14 κατά μ.ό.). Τη μεγαλύτερη ευστοχία είχε, ωστόσο, η Ελληνίδα Εβίνα Μάλτση (220 πόντοι σε 17 αγώνες, 12,94 κατά μ.ό.). Διακρίθηκε επίσης η Αμερικανίδα Ιβόν Άντερσον (232 πόντοι σε 22 αγώνες, 10,55 κατά μ.ό.). Η Όλγα Χατζηνικολάου διακρίθηκε για μία ακόμη χρονιά για την ικανότητά της να μοιράζει ασίστ, τερματίζοντας δεύτερη στο σχετικό στατιστικό πίνακα για το σύνολο των αθλητριών που έλαβαν μέρος στο Πρωτάθλημα (120 σε 21 αγώνες, 5,71 κατά μ.ό.).«Assists: Women's Championship Division A1 2017-2018», πληροφορίες στον ιστότοπο (Galanis)SportsData.gr. Με τη σειρά της η Άντερσον βρέθηκε δεύτερη στον αντίστοιχο πίνακα των κλεψιμάτων (55 σε 22 αγώνες, 2,50 κατά μ.ό.).«Steals: Women's Championship Division A1 2017-2018», πληροφορίες στον ιστότοπο (Galanis)SportsData.gr.

Στη διαδικασία των Play-offs ο σύλλογος του Πειραιά διασταυρώθηκε με τη Δάφνη Αγίου Δημητρίου που όπως και την προηγούμενη περίοδο είχε καταλάβει την 4η θέση. Ο Ολυμπιακός μετέφερε δύο νίκες από την Κανονική Περίοδο (100-58 στη Γλυφάδα, 53-85 στον Άγιο Δημήτριο)  και δεν συνάντησε σημαντική δυσκολία στο να συμπληρώσει την τρίτη που είχε ανάγκη για να περάσει στην επόμενη φάση. Ειδικότερα νίκησε εντός έδρας με σκορ 86-37.«Ολυμπιακός – Δάφνη Αγίου Δημητρίου 86-37», άρθρο στον ιστότοπο To10.gr, 2 Μαΐου 2018.«Α1 Γυναικών: Φουριόζος για το τρίτο σερί πρωτάθλημα!», άρθρο στον ιστότοπο AgapoToBasket.gr, 2 Μαΐου 2018. Στη σειρά των Μεγάλων Τελικών κλήθηκε να ξεπεράσει το εμπόδιο του Φάρου Κερατσινίου, αναζητώντας τέσσερις νίκες. Οι δύο είχαν ήδη επιτευχθεί στην Κανονική Περίοδο (58-70 στην έδρα του Φάρου, 74-49 στην έδρα του Ολυμπιακού). Οι «ερυθρόλευκες» πήραν το πρώτο νικηφόρο αποτέλεσμα στη Γλυφάδα με το τελικό σκορ να διαμορφώνεται σε 90-56.«Μία "ανάσα" από τον τίτλο ο Ολυμπιακός, 90-56 τον Φάρο» , άρθρο στον ιστότοπο Sport24.gr, 10 Μαΐου 2018.«Μία ανάσα από το νταμπλ ο Ολυμπιακός», άρθρο στον ιστότοπο A-Sports.gr, 10 Μαΐου 2018. Ο τίτλος του Πρωταθλητή Ελλάδος της περιόδου 2017-18 κρίθηκε στο Κερατσίνι, με τον Ολυμπιακό να επικρατεί με σκορ 59-86.«Αήττητος το three-peat ο Ολυμπιακός, 86-59 τον Φάρο» , άρθρο στον ιστότοπο Sport24.gr, 13 Μαΐου 2018.«Αήττητος νταμπλούχος ο Ολυμπιακός!» , άρθρο στον ιστότοπο WomenSports.gr, 13 Μαΐου 2018.«Αήττητος και νταμπλούχος ο Ολυμπιακός», άρθρο στον ιστότοπο In.gr, 13 Μαΐου 2018.

Σε ό,τι αφορά το θεσμό του Κυπέλλου, η ομάδα ξεκίνησε την πορεία της ξανά από τη «Φάση των 16», όπου απέκλεισε τη Νίκη Λευκάδας στη δική της έδρα με σκορ 50-88.«Νίκη Λευκάδας - Ολυμπιακός 50-88», άρθρο στον ιστότοπο Sdna.gr, 6 Οκτωβρίου 2017.«Πύρρειος νίκη για Ολυμπιακό στο Κύπελλο Ελλάδας» , άρθρο στον ιστότοπο Sport24.gr, 6 Οκτωβρίου 2017. Ακολούθως, στη «Φάση των 8», προσέθεσε στο ενεργητικό της μία ακόμη εκτός έδρας νίκη απέναντι στις Εσπερίδες Καλλιθέας με σκορ 54-97.«Προκρίθηκαν Ολυμπιακός, Π.Α.Ο.Κ. και Αθηναϊκός», άρθρο στον ιστότοπο BasketBlog.gr, 23 Δεκεμβρίου 2017.«Σαρωτικός ο Ολυμπιακός, στο Final-4 Π.Α.Ο.Κ. και Αθηναϊκός», άρθρο στον ιστότοπο WBasket.gr, 23 Δεκεμβρίου 2017. Το Final-4 έλαβε χώρα για δεύτερη συνεχόμενη χρονιά στο Κλειστό «Μάκης Λιούγκας», στις 23 και 25 Μαρτίου 2018. Στο δεύτερο Ημιτελικό οι «ερυθρόλευκες» νίκησαν το Φάρο Κερατσινίου με σκορ 47-80.«Φάρος Κερατσίνι – Ολυμπιακός 47-80», άρθρο στον ιστότοπο To10.gr, 23 Μαρτίου 2018.«Ο Θρύλος συνέτριψε τον Φάρο και βλέπει Κούπα!», άρθρο στον ιστότοπο της εφημερίδας «Φως», 23 Μαρτίου 2018. Στο Μεγάλο Τελικό αντιμετώπισαν την αξιόμαχη ομάδα του Π.Α.Ο.Κ., την οποία και νίκησαν εν τέλει με σκορ 53-68. Αυτό ήταν και το τρίτο συνεχόμενο νταμπλ του Ολυμπιακού που παρέμεινε αήττητος στις εγχώριες διοργανώσεις από τη στιγμή επαναλειτουργίας του τμήματος κι έπειτα. MVP ψηφίστηκε η Αμερικανίδα Ιβόν Άντερσον.«Τρίτωσε το... καλό για τον κυπελλούχο Ολυμπιακό» , άρθρο στον ιστότοπο WomenSports.gr, 26 Μαρτίου 2018.«ΠΑΟΚ - Ολυμπιακός 53-68», άρθρο στον ιστότοπο Gazzetta.gr, 25 Μαρτίου 2018.

Ο Ολυμπιακός δήλωσε και τη χρονιά 2017-18 συμμετοχή στο γυναικείο EuroCup, βελτιώνοντας την επίδοση της προηγούμενης χρονιάς. Δεν χρειάστηκε να αγωνιστεί στην Προκριματική Φάση, αλλά πέρασε απευθείας στους Ομίλους. Σχηματίστηκαν δέκα όμιλοι των τεσσάρων ομάδων, χωρισμένοι σε δύο περιφέρειες. Ο σύλλογος του Πειραιά βρέθηκε μαζί με την πολωνική Γκόρζουφ Βιελακοπόλσκι (69-50 εντός έδρας νίκη,«Ολυμπιακός - Γκορζόφ 69-50», άρθρο στον ιστότοπο Sdna.gr, 11 Οκτωβρίου 2017.«Νίκη του Ολυμπιακού επί της Χορζόφ στην πρεμιέρα», άρθρο στον ιστότοπο In.gr, 11 Οκτωβρίου 2017. 56-85 εκτός έδρας νίκη «Eurocup: Γκορζόφ – Ολυμπιακός 56-85» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 2 Νοεμβρίου 2017.«Έκανε… περίπατο στην Πολωνία ο Ολυμπιακός» , άρθρο στον ιστότοπο SportsRoom.gr, 2 Νοεμβρίου 2017.), την τουρκική Μπεσίκτας (53-70 εκτός έδρας νίκη,«Μπεσίκτας - Ολυμπιακός 53-70», άρθρο στον ιστότοπο Sdna.gr, 19 Οκτωβρίου 2017.«Απολαυστικός ο Ολυμπιακός μέσα στην Πόλη» , άρθρο στον ιστότοπο Sport24.gr, 19 Οκτωβρίου 2017. 68-45 εντός έδρας νίκη «Ολυμπιακός – Μπεσίκτας 68-45», άρθρο στον ιστότοπο Gazzetta.gr, 22 Νοεμβρίου 2017.«Eurocup Γυναικών : Ολυμπιακός – Μπεσίκτας 68-45», άρθρο στον ιστότοπο To10.gr, 22 Νοεμβρίου 2017.) και τη λετονική Ρίγα (72-78 εντός έδρας ήττα,«Στοπ στον Ολυμπιακό από Ρίγα», άρθρο στον ιστότοπο του ΣΠΟΡ FM, 26 Οκτωβρίου 2017.«Η Ρίγα σταμάτησε το αήττητο του Ολυμπιακού» , άρθρο στον ιστότοπο Sport24.gr, 25 Οκτωβρίου 2017. 74-70 εκτός έδρας ήττα «Ρίγα – Ολυμπιακός 74-70», άρθρο στον ιστότοπο eBasket.gr, 30 Νοεμβρίου 2017.«Ηττήθηκε στη Ρίγα ο Ολυμπιακός και πάει μπαράζ», άρθρο στον ιστότοπο BasketBlog.gr, 30 Νοεμβρίου 2017.). Με 4 νίκες και 2 ήττες στις αποσκευές του, κατετάγη στη 2η θέση. Στο σημείο αυτό 8 ομάδες πέρασαν απευθείας στη «Φάση των 16», ενώ 16 ομάδες (μεταξύ τους κι ο Ολυμπιακός) διαγωνίστηκαν στον πρώτο γύρο των Play-offs. Οι Πειραιώτισες αντιμετώπισαν δύο φορές τη ρουμανική Σέπσι: εκτός έδρας ηττήθηκαν με σκορ 59-55,«Σέπσι – Ολυμπιακός 59-55», άρθρο στον ιστότοπο Sdna.gr, 15 Δεκεμβρίου 2017.«"Λύγισε" με 59-55 ο Ολυμπιακός, αλλά δεν χάθηκε» , άρθρο στον ιστότοπο Sport24.gr, 15 Δεκεμβρίου 2017. ωστόσο υπερκάλυψαν τη διαφορά στη Γλυφάδα νικώντας με σκορ 67-56.«Ολυμπιακός - Σέπσι 67-56», άρθρο στον ιστότοπο Gazzetta.gr, 21 Δεκεμβρίου 2017.«Στους «16» του Eurocup γυναικών ο Ολυμπιακός», άρθρο στον ιστότοπο Tsiotras.blogspot.gr, 21 Δεκεμβρίου 2017. Με τον τρόπο αυτό κατάφεραν να προκριθούν στη «Φάση των 16» όπου διασταυρώθηκαν με την ισπανική Χιρόνα. Αν και πήραν τη νίκη εντός έδρας με σκορ 65-60,«Με φόντο τους "8" ο Ολυμπιακός!» , άρθρο στον ιστότοπο NovaSports.gr, 4 Ιανουαρίου 2018.«Eurocup : Δύσκολη αλλά σημαντική ευρωπαϊκή νίκη για τον Ολυμπιακό 65-60 την Χιρόνα» , άρθρο στον ιστότοπο SportsHero.gr, 4 Ιανουαρίου 2018. δεν κατάφεραν να υπερασπιστούν το πλεονέκτημά τους εκτός, όπου και αποκλείστηκαν κατόπιν ήττας με σκορ 89-62 στα μέσα Ιανουαρίου.«Βαριά ήττα και αποκλεισμός για Ολυμπιακό!», άρθρο στον ιστότοπο Gazzetta.gr, 11 Ιανουαρίου 2018.«Εντυπωσιακή η Χιρόνα εύκολα τον Ολυμπιακό 89-62» , άρθρο στον ιστότοπο SportsHero.gr, 11 Ιανουαρίου 2018. Στους ευρωπαϊκούς αγώνες του Ολυμπιακού τους περισσότερους πόντους συγκέντρωσε η Μακόλεϊ (141 πόντοι σε 10 αγώνες, 14,10 κατά μ.ό.), ενώ διακρίθηκαν επίσης η Καλτσίδου (136 πόντοι σε 10 αγώνες, 13,60 κατά μ.ό.) και η Άντερσον (129 πόντοι σε 10 αγώνες, 12,90 κατά μ.ό.).«EuroCup Women 2017-2018: Olympiacos», πληροφορίες στην επίσημη ιστοσελίδα της διοργάνωσης. 

 Αγωνιστική περίοδος 2018-19 
Την επόμενη σεζόν ο Ολυμπιακός καταφέρνει και επαναλαμβάνει το νταμπλ εντός συνόρων.

Ο σύλλογος του Πειραιά προκρίθηκε απευθείας στη «Φάση των 16» του Κυπέλλου Ελλάδος. Εκεί αναμετρήθηκε εντός έδρας με τον Π.Α.Ο.Κ. αποσπώντας τη νίκη με σκορ 90-56.«Κύπελλο Γυναικών: Πήρε φόρα για την EuroLeague ο Ολυμπιακός, 90-56 τον Π.Α.Ο.Κ.» , άρθρο στον ιστότοπο Sport24.gr, 20 Οκτωβρίου 2018.«Ολυμπιακός - Π.Α.Ο.Κ. 90-56», άρθρο στον ιστότοπο Gazzetta.gr, 20 Οκτωβρίου 2018. Στη «Φάση των 8» βρέθηκε αντιμέτωπος με τον Πρωτέα Βούλας, τον οποίο και υποχρέωσε σε ήττα στη Γλυφάδα με σκορ 66-46.«Ολυμπιακός-Πρωτέας Βούλας 64-46: Άνετη πρόκριση στο Final Four του Κυπέλλου», άρθρο στον ιστότοπο της εφημερίδας «Φως το Σπορ», 21 Δεκεμβρίου 2018.«Ολυμπιακός – Πρωτέας Βούλας 64-46», άρθρο στον ιστότοπο To10.gr, 21 Δεκεμβρίου 2018. Για τη διεξαγωγή του Final-4 ταξίδεψε στα Χανιά, με τους αγώνες να λαμβάνουν χώρα στις 22 και 24 Μαρτίου.«Final Four Κυπέλλου Γυναικών: Ξεκινάει με ζευγάρωμα "αιωνίων" στους ημιτελικούς» , άρθρο στον ιστότοπο Sport24.gr, 22 Μαρτίου 2019. Στο δεύτερο Ημιτελικό νίκησε εύκολα τον Παναθηναϊκό με σκορ 78-37.«Εύκολα στον τελικό ο Ολυμπιακός», άρθρο στον ιστότοπο WBasket.gr, 22 Μαρτίου 2019.«Ολυμπιακός - Παναθηναϊκός 78-37», άρθρο στον ιστότοπο Gazzetta.gr, 22 Μαρτίου 2019. Αντίπαλος του Ολυμπιακού στο Μεγάλο Τελικό βρέθηκε η Νίκη Λευκάδας. Οι «ερυθρόλευκες» επικράτησαν με σκορ 78-69 και η 106η διαδοχική τους νίκη στις εγχώριες διοργανώσεις συνδυάστηκε με την κατάκτηση του τροπαίου για τέταρτη διαδοχική χρονιά.«Νίκη Λευκάδας - Ολυμπιακός 69-78: Κυπελλούχες για 4η σερί χρονιά οι ερυθρόλευκες» , άρθρο στον ιστότοπο Sport24.gr, 24 Μαρτίου 2019.«Καρέ του… Κυπέλλου από τον Ολυμπιακό!», άρθρο στον ιστότοπο του ΣΠΟΡ FM, 24 Μαρτίου 2019. MVP του τελικού αναδείχθηκε η Αγγελική Νικολοπούλου.«Ολυμπιακός: MVP η Νικολοπούλου» , άρθρο στον ιστότοπο SuperBasket.gr, 24 Μαρτίου 2019. Με την κατάκτηση αυτή η ομάδα του Πειραιά ισοφάρισε την επίδοση των Εσπερίδων Καλλιθέας, οι οποίες πριν μια δεκαετία εξελίχθηκαν στην ομάδα με τα περισσότερα τρόπαια στο θεσμό.«Κύπελλο Γυναικών: Ο Ολυμπιακός "έπιασε" τις Εσπερίδες» , άρθρο στον ιστότοπο Sport24.gr, 24 Μαρτίου 2019.

Έχοντας συμμετάσχει δύο χρονιές στο EuroCup, οι υπεύθυνοι του Ολυμπιακού αποφάσισαν πως ήταν η κατάλληλη στιγμή να δοκιμάσει η ομάδα τις δυνάμεις της στην ανώτερη γυναικεία διοργάνωση της FIBA Europe, την EuroLeague Women.«Στα προκριματικά της Euroleague Women ο Ολυμπιακός», άρθρο στον ιστότοπο Gazzetta.gr, 29 Ιουνίου 2018.«Προκριματικά Ευρωλίγκας για τις “ερυθρόλευκες”», άρθρο στον ιστότοπο Basketa.gr, 29 Ιουνίου 2018. Λόγω ελλειψης παραστάσεων κλήθηκε να λάβει μέρος στη διαδικασία των Προκριματικών. Για να περάσει στην κυρίως διοργάνωση συνάντησε το εμπόδιο δύο αναμετρήσεων με την ίδια αντίπαλο, εντός κι εκτός έδρας. Την πρόκριση θα λάμβανε η ομάδα με το μεγαλύτερο αθροιστικά σκορ. Διασταυρώθηκε με το σύλλογο που είχε καταλάβει την προηγούμενη χρονιά την 4η θέση στο Πρωτάθλημα Πολωνίας, τη Βίσλα Κρακοβίας. Στο πρώτο (ιστορικό για τις Πειραιώτισσες) παιχνίδι, που έλαβε χώρα στην Ελλάδα στις 9 Οκτωβρίου 2018, οι δύο ομάδες ήρθαν ισόπαλες με σκορ 63-63.«Ολυμπιακός - Βίσλα Κρακοβίας 63-63: H Παυλοπούλου κράτησε όρθιες τις νταμπλούχες» , άρθρο στον ιστότοπο Sport24.gr, 9 Οκτωβρίου 2018.«Ολυμπιακός – μπάσκετ γυναικών: Ισόπαλο το α΄ παιχνίδι με την Βίσλα», άρθρο στον ιστότοπο της εφημερίδας «Το Βήμα», 9 Οκτωβρίου 2018. Στην επανάληψη, η ομάδα του Πειραιά κατάφερε να πάρει τη νίκη, με σκορ 46-47, χάρις σε καλάθι της Πηνελόπης Παυλοπούλου τρία δέκατα πριν το τέλος της αναμέτρησης.«Βίσλα Κρακοβίας - Ολυμπιακός 46-47», άρθρο στον ιστότοπο Sdna.gr, 12 Οκτωβρίου 2018.«Βίσλα Κρακοβίας - Ολυμπιακός 46-47», άρθρο στον ιστότοπο Gazzetta.gr, 12 Οκτωβρίου 2018. Έτσι ο Ολυμπιακός έγινε η πρώτη ελληνική ομάδα που επέστρεψε στην κορυφαία διοργάνωση από την τελευταία πορεία του Σπόρτιγκ την περίοδο 2004-05.«FIBA EuroLeague Women 2004-2005: Sporting Athens», πληροφορίες στον επίσημο ιστότοπο της Fiba Europe.

Για την Κανονική Περίοδο της EuroLeague οι 16 ομάδες χωρίστηκαν σε δύο Ομίλους, με τους τέσσερις πρώτους του καθενός να προκρίνονται στην επόμενη φάση. Ο Ολυμπιακός βρήκε στο δρόμο του τη ρωσική Ντιναμό Κουρσκ, την ουγγρική Σόπρον Μπάσκετ, τις τουρκικές Φενερμπαχτσέ και Χατάι, τη λετονική Ρίγα, την ισπανική Αβενίδα και τη γαλλική Καρολό. Με απολογισμό 2 νίκες και 12 ήττες κατέλαβε την τελευταία θέση της κατάταξης και αποκλείστηκε από τη συνέχεια της διοργάνωσης στα μέσα Φεβρουαρίου 2019.«Brackets EuroLeague Women 2018-2019 Round 2», πληροφορίες στον επίσημο ιστότοπο της διοργάνωσης. Κορυφαία σκόρερ της ομάδας στη διοργάνωση αναδείχθηκε η Ελληνίδα Άννα Σπυριδοπούλου (145 πόντοι σε 14 αγώνες, 10,4 κατά μ.ό.). Διακρίθηκαν επίσης η Αμερικανίδα Τζέσικα Τόμας (156 πόντοι σε 16 αγώνες, 9,8 κατά μ.ό.), η Αμερικανίδα Λικέντρα Τζόνσον (144 πόντοι σε 16 αγώνες, 9,0 κατά μ.ό.) και η Ελληνίδα Κατερίνα Σωτηρίου (133 πόντοι σε 16 αγώνες, 8,3 κατά μ.ό.).«Olympiakos EuroLeague Women 2018-2019 Team Statistics», πληροφορίες στον επίσημο ιστότοπο της διοργάνωσης.

 Πρόσωπα 

+Διακεκριμένες καλαθοσφαιρίστριεςΕθνΟνοματεπώνυμο  Ζωή Δημητράκου  Στέλλα Καλτσίδου  Αφροδίτη Κοσμά  Εβίνα Μάλτση  Ανθή Μπαλτά  Μαρία-Ρόζα Μπόνη  Νένα Νικολαΐδου  Αγγελική Νικολοπούλου  Πελαγία Παπαμιχαήλ  Πηνελόπη Παυλοπούλου  Άννα Σπυριδοπούλου  Εβίνα Σταμάτη  Άννα-Νίκη Σταμολάμπρου  Κατερίνα Σωτηρίου   Τάνια ΧαλιβέραΕθνΟνοματεπώνυμο  Ιβόν Άντερσον  Λινέτα Κάιζερ  Χέιλι Κριστόφερσον  Βικτόρια Μακόλεϊ  Λικέντρα Τζόνσον  Μίρνα Μάζιτς
<div style="clear: both">

+ΠροπονητέςΕθνΟνοματεπώνυμοΘητεία  Ελένη Καπογιάννη  Ιουν 2015 - Δεκ 2017  Κώστας Μίσσας  Δεκ 2017 - Μαι 2018  Γιώργος Παντελάκης  Μαι 2018 - Ιουν 2021
<div style="clear: both">

 Τίτλοι 

 Πανελλήνιοι 

 9 Πρωταθλήματα Ελλάδας
 2016, 2017 , 2018, 2019, 2020, 2022, 2023, 2024, 2025
 6 Κύπελλα Ελλάδας
 2016 Πήρε το Κύπελλο ο Ολυμπιακός in.gr, 2017 Έτρεχε με 103 για την κούπα ο Ολυμπιακός gazzetta.gr, 2018 Κυπελλούχος ο Ολυμπιακός  sport24.gr, 2019, 2022, 2025
 1 Σούπερ Καπ Ελλάδας
 2025

 Τοπικοί 
 4 Πρωταθλήματα Αθηνών-Πειραιώς 
 1954 Βιβλίο: "Παγκόσμια Εγκυκλοπαίδεια Αθλητισμού Και Ποδοσφαίρου", Εκδόσεις: Alvin Redman Hellas, σελ. 1513, 1956, 1958, 1959,

 Τρέχουσα σύνθεση 
Η ομάδα όπως ήταν στις   
 Ολυμπιακός Σ.Φ. Πειραιώς - Roster
 Αρ. Εθν. Όνοματεπώνυμο Θέση Γέννηση Ύψος 4 Χριστίνα Κατσώτη 3-4  174 cm  7 Άννα Σπυριδοπούλου 3-4  184 cm  9  Ιβάνα Γιακούμπτσοβα 5  198 cm  11 Αγγελική Νικολοπούλου 1-2  176 cm  13  Νόζια Γούλφολκ 1-2  196 cm  14  Ρένια Καρλάφτη 2-3  180 cm  15  Τιγιάνα Κριβάτσεβιτς 4  196 cm  16 Ιωάννα Δίελα 3   178 cm 18  Χρυσάνθη Μπενέκη 4  186 cm  21 Ελεάννα Χριστινάκη 3  184 cm  23  Ευγενία Κολλάτου 1  172 cm  40  Σιέρα Τζόνσον 5  194 cm  55  Ντάνιελ Ράμπερ 3  185 cm  77 Πανωραία Ντάλα 1-2  178 cm    Ουρανία Λέρη 1  172 cm 
 Προπονήτρια: Φρόσω Δρακάκη    Ενημέρωση: 7 Φεβρουαρίου 2026

 Τμήματα υποδομής 
Τμήμα για νεαρές αθλήτριες δημιουργήθηκε λίγο πριν την επίσημη έναρξη του τμήματος ενηλίκων και συγκεκριμένα το 2013.«Ολυμπιακός: Στην κορυφή από το… μηδέν!», άρθρο στον ιστότοπο In.gr, 13 Μαΐου 2018. Στο πρόσφατο παρελθόν έχει κατακτήσει:

 3 Πρωταθλήματα Κορασίδων Β' Κατηγορίας Νότιας Αττικής (2015, 2017, 2022)
 1 Πρωτάθλημα Μίνι Κορασίδων Β' Κατηγορίας Νότιας Αττικής (2015)

Το Μάρτιο του 2015 η ακαδημία αναδείχθηκε Πρωταθλήτρια της Β' Κατηγορίας Κορασίδων Νότιας Αττικής, λαμβάνοντας το δικαίωμα ανόδου στην Α' Κατηγορία. Στον τελικό οι «ερυθρόλευκες» νίκησαν με σκορ 38-49 την ομάδα του Αλίμου. Προπονήτρια της ομάδας ήταν η Μαρία Κότσιφα.«Αποτελέσματα Κορασίδων Β ΕΣΚΑΝΑ: Πρωταθλητής ο Ολυμπιακός, ανέβηκε και η Βάρη!», άρθρο στον ιστότοπο WePlayBall.gr, 23 Μαρτίου 2015.

Το Μάιο της ίδιας χρονιάς η Κότσιφα οδήγησε στο αντίστοιχο επίτευγμα την ομάδα των Παγκορασίδων. Ο Μεγάλος Τελικός έλαβε χώρα στο Κλειστό Γυμναστήριο Καμινίων, όπου ο Ολυμπιακός εξασφάλισε την πρώτη θέση νικώντας την Ελευθερία Μοσχάτου με σκορ 57-42.«Το στέμμα του πρωταθλητή αγκυροβόλησε στο λιμάνι», άρθρο στον ιστότοπο SportsOfficers.gr, 12 Μαΐου 2015.«Πρωταθλητής Β' κατηγορίας παγκορασίδων ο Ολυμπιακός Πειραιά», άρθρο στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής, 10 Μαΐου 2015.

Το Μάρτιο του 2017 η ακαδημία αναδείχθηκε Πρωταθλήτρια της Β' Κατηγορίας Κορασίδων Νότιας Αττικής, λαμβάνοντας το δικαίωμα επιστροφής στην Α' Κατηγορία. Στον τελικό που διεξήχθη στο Δ.Α.Κ. Κορυδαλλού, επικράτησαν με σκορ 40-32 της ομάδας της Τερψιθέας Γλυφάδας. Προπονήτρια της ομάδας ήταν η Μάρθα Αργυρίου.«Πήραν το πρωτάθλημα οι Κορασίδες!», άρθρο στον ιστότοπο RedKing.gr, 13 Μαρτίου 2017.

 Παραπομπές 

 Πηγές 


 Εξωτερικοί σύνδεσμοι